|  |  |
| --- | --- |
| Izina ry’umwitozo | **Imirimo yo mu rugo** |
| Intego y’umwitozo | * Kumva itandukaniro mu mirimo abagore n’abagabo bakora.
* Kumva uko imiterere y’iyo mirimo igira ingaruka ku muntu ku giti cye no ku muryango.
* Kumenya ikigomba guhinduka
 |
| Abagenewe uyu mwitozo | Abaturage b’agace kamwe |
| Ingano y’itsinda rigenewe uyu mwitozo | Itsinda ry’abantu 20-25 bavanze abagabo n’abagore. |
| Igihe giteganyijwe umwitozo ugomba kumara | Isaha imwe n’iminota mirongo itatu |
| Ibikoresho | utubuye, amababi, udukoni n’ibindi bintu bito bito byakwifashishwa mu kubara. |
| Imfashanyigisho | * Umugore uhangayitse [amashusho](https://www.threemountains.academy/wp-content/uploads/2018/05/stressed-woman-with-washbasin-insulting-the-wife-no-words-small.jpg)
* Ubufatanye mu mirimo yo mu rugo [amashusho](https://www.threemountains.academy/wp-content/uploads/2018/04/family-happy-house-work-role-change-small.jpg)
* [Urutonde rw’imirimo yo murugo ya buri munsi](https://www.threemountains.academy/wp-content/uploads/2018/06/Urutonde-rwimirimo-yo-murugo-ya-burimunsi.docx)
 |
| Aho byavuye | Byateguwe hifashishijwe: * [Manual of gender analysis](https://agriprofocus.com/upload/CASCAPE_Manual_Gender_Analysis_Tools_FINAL1456840468.pdf). Pg 8-11
* [Training Manual](http://www.umb.no/statisk/akrsp/06_publications_and_presentations/08_training_materials/2_gender_awareness.pdf) for Gender Awareness/Sensitisation Workshop for Community Representatives. Pg 17
 |

**1. Uko bikorwa:**

Iriburiro (iminota 15)

* Saba abahugurwa gukusanya bakazana udukoni duto, utubuye, n’amababi menshi bashobora kubona.

Umwitozo nyirizina (iminota 45)

* Itsinda ry’abahugurwa rimaze gukusanya ibikoresho( udukoni, amababi, utubuye), Saba ko mu itsinda haboneka mo abantu bane baba abakorerabushake. Abagore babiri n’abagabo babiri.
* Saba abo bakorerabushake bahagarara bareba abandi bahugurwa muri ubu buryo bukurikira:
* Umugabo umwe
* Umugore umwe
* Umugore n’umugabo bari kumwe.
* Somera itsinda urutonde rw’imirimo ya buri munsi. Hera ku murimo wa mbere kuri urwo rutonde ugere ku wa nyuma. Kuri buri murimo baza itsinda ushinzwe gukora uwo murimo: umugore, umugabo cyangwa se bombi?
* Saba undi mukorerabushake uturutse mu itsinda kuza agashyira akabuye imbere y’igisubizo nyacyo. Urugero, Niba uwo murimo ukorwa n’umugabo, Shyira akabuye imbere y’umugabo, Niba uwo murimo ukorwa nabo bombi, Shyira akabuye imbere y’umugabo n’umugore.
* Niba umurimo ukorwa inshuro zirenze imwe ku munsi, shyiraho akabuye kuri buri nshuro zose uwo murimo ukorwa ku munsi. Urugero, Niba guteka bikorwa gatatu ku munsi, ifunguro rya mu gitondo, irya sasita n’irya nijoro, kandi bikaba ari umurimo ukorwa n’umugore, nugushyira utubuye dutatu imbere yawa mugore uhagaze imbere y’itsinda.
* Umaze gusoma rwa rutonde rw’imirimo yo mu rugo ya buri munsi, Baza itsinda ry’abahugurwa niba hari umurimo wo mu rugo waba utavuzwe. Niba uhari, shyira akabuye imbere y’uwavuzwe ko akora uwo murimo.
* Niba itsinda ry’abahugurwa ryumva imirimo yose yo mu rugo yavuzwe, gereranya utubuye turi imbere ya buri mukorerabushake.
* Nurangiza, uyobore itsinda ry’abahugurwa maze utangize ikiganiro.

**2. Ibibazo wakwifashisha uyobora ikiganiro:**

* Ese utubuye turi imbere y’umugore n’uturi imbere y’umugabo turangana?? Niba tutangana babaze, kubera iki?
* Umugabo n’umugore bagomba kuruhuka igihe kingana iki ku munsi? Ni izihe ngaruka bigira ku buzima bw’umugore cyangwa se bw’umugabo?
* Ni iyihe mirimo ikorwa inshuro zirenze imwe ku munsi? Iyo mirimo ikorwa n’abagore cyangwa se abagabo
* Haba hari itandukaniro hagati y’imirimo ikorwa n’abagabo n’ikorwa n’abagore?Urugero, uwo murimo ukorerwa mu rugo cyangwa hanze yarwo?Uwo murimo ni uwo kwiteza imbere? N’urebana ni by’imyororokere cyangwa se ni umurimo wo hanze y’urugo? Ifashishe *amabwiriza y’uyoboye ibiganiro* arihano munsi.
* Ni irihe tandukaniro riri hagati yaya mashusho?
* Haba hari icyo wumva wifuza ko cyahinduka mu igabanwa ry’imirimo ya buri munsi yo mu rugo i wawe?

**3. Ubutumwa nyamukuru**:

Urugo rwiza kandi rwishimye ni urufashanya mu mirimo yo mu rugo.

**4. Amabwiriza agenewe umufashamyumvire:**

|  |
| --- |
| **Umurimo wo kwiteza imbere ikubiyemo** umurimo uwariwo wose ufasha kwinjiza amafaranga no kongera ubukire ku muryango no hanze yawo. Ibyo bikubiyemo kandi guhanga cyangwa gukora ibintu cyangwa gutanga serivise bigamije kwinjiza amafaranga. Urugero, guhinga no korora bigamije ubucuruzi cyangwa kugaburira urugo. Umugore n’umugabo bombi bakora iyo mirimo yo kwiteza imbere, ariko usanganga ahanini abagore bakora imirimo irebana n’iby’imyororokere bakongeraho n’iyi mirimo yo kwiteza imbere. **Imirimo ijyanye n’ibyimyororokere ni imirimo yo mu rugo** iteza imbere imibereho myiza y’abo mu rugo. Iyo ni nko kurera abana, guteka, gukora isuku, kumesa, no kwita ku barwayi n’abakuze.. Ni gake iyi mirimo ifatwa nk’imirimo nyayo kandi akenshi ikorwa n’abagore cyangwa abana bakuru.**Imirimo yo hanze y’urugo ni imirimo igamije guhaza ibyifuzo by’ibanze bya rubanda**. Iyo mirimo igaragara nk’imirimo y’imiryango kuberako iteganya kandi ikanacunga imitungo kamere. Urugero, kugeza amazi ku baturage, kugeza ubuvuzi n’uburezi ku baturage. Iyo mirimo ikorwa cyane cyane n’abagore. Iyo mirimo kandi na none ikubiyemo uruhare mu mibanire no muri politiki. Ibi kandi bikubiyemo gutegura ibikorwa bigamije ubusabane mu muryango mugari, urugero ni nko gutegura ibirori runaka. Abagabo nibo bakunze kugira uruhare mu mirimo y’ibyerekeranye n’imibanire hamwe n’ibya politiki.Soma ubusobanuro bw’iyo mirimo itatu  [hano](http://www.ndi.org/sites/default/files/Guide%20to%20Gender%20Analysis%20Frameworks.pdf%22%20%5Ct%20%22_blank). |